प्रधानमंत्री नरेंद्र मोदी द्वारा दिए गए सुझाव के अनुसार उपराष्ट्रपति महोदय ने लोगों और खासकर युवाओं से आग्रह किया कि वो घरेलू पर्यटन को बढ़ावा देने के लिए 2022 तक भारत के कम से कम 15 पर्यटन स्थलों का दौरा करें। श्री नायडू ने विद्यार्थियों से आग्रह किया कि वे भारत की संस्कृति विरासत भाषाओं और व्यंजनों के विभिन्न पहलुओं के बारे में सीखने के लिए और देश के अद्वितीय सांस्कृतिक इंद्रधनुष के बारे में अपनी समझ को बढ़ाने के लिए 'भारत दर्शन' पर निकलें।